|  |  |
| --- | --- |
| **Forum:** | Klimaforum – Furesø |
| **Tid:** | Torsdag den 29. juni kl. 17:00-20:00 |
| **Sted:** | Furesø Rådhus, Multisalen |
| **Deltagere:** | Carsten Juel, Claus Torp, Hanne Juel, Henning Kornbo, Ingvar Frier, Lene Munch-Petersen, Louise Piester, Maibrit Georg, Mikael Madvig, Mette Madvig, Niels Jørgen Brandt, Ole Bondo Christensen, Simon Dahl Meincke, Karin Alsø, Ulrick Moos, Mette Lund Sørensen, Esther Toldam, Jean Becker og Alette Kaaber |
| **Mødeleder:** | Lene Munch-Petersen (A)  |
| **Referent:** | Simon Dahl Meincke |
|  |  |

1. Velkomst v. Lene Munch-Petersen (A)

Lene bød velkommen og redegjorde kort for aktiviteter siden sidst.

1. Status på Klimaforums aktiviteter siden sidst (december 2022)
2. Klimabevægelsen:

Afholdelse af 3 Klimacaféer, læserbreve og forberedelse af Klimafolkemøde 2023.

1. Danmarks Naturfredningsforening:

Træplantningskampagne.

1. Menighedsrådet:

Opstartet et grønt udvalg, der bl.a. arbejder med den grønne omstilling, bæredygtige løsninger på kirkegårdene bl.a. ved at plante de rette planter, arbejde med at etablere skærehaver, samarbejde med andre sogn om at opstille ladestandere, Grøn Temadag i menighedsrådet og overvejelser om hvordan de kan gøre deres arealer mere bæredygtige.

1. Friluftsrådet/Miljørådet:

Afholdelse af borgermøder.

1. Folkeoplysningsudvalget:

Afholdelse af kurser om regnvandshåndtering m. Novofos og om solceller og varmepumper. Spørgsmål/opfordring til at man kan gå til ”klimafamilie” på aftenskolen?

1. Klimasiden.dk:

Er p.t. i tænkeboks over, hvordan de kan få større gennemslagskraft. Har i denne forbindelse været i dialog med CONCITO, der står med samme udfordring.

1. Furesø Erhvervsforening og Furesø Industri:

Ønsker at vi kommer i gang klimaregnskaber for virksomheder.

Lene Munch-Petersen pointerer, at de kan hente hjælp hos Erhvervshuset ifm. Klimapartner – det er netop pointen med Klimapartnerskabet at få hjælp til at kortlægge CO2-regnskab for virksomheder.

1. Lokal Agenda 21:

Aktive i Repair Café Furesø og vil gerne i dialog med kommunen om implementering af affaldsplaner

Ønsker konkrete eksempler på brug af ny teknologi med klimarelevans, da det er noget, der kan række langt – også globalt. Ønsker generelt flere konkrete initiativer.

1. Furesø Ungepanel:

Oprettet en genbrugstøjhylde i Ungekulturhuset og har afholdt flere tøjbyttedage, medarrangører på graffitiworkshop ifm. udviklingsplanen af Værløse Bymidte.

1. Furesø Ungeklimaråd:

”Tak”-kampagne på Fureøens Loppemarked og på togstationer i kommunen, der sætter fokus på god adfærd, og oplyser, at Furesø Ungeklimaråd er blevet optaget i Regionens Ungeklimaråd.

Afslutningsvis en mere generel drøftelse af, hvordan klimaindsatserne kommer op i gear, og hvordan politikerne kan bidrage ved at gå foran og skabe synlighed. Claus Torp oplyste, at forvaltningen vil udarbejde en kommunikationsplan for arbejdet med klimaplanen.

1. Status på Klimafolkemøde 2023 v. arbejdsgruppen

 Arbejdsgruppen gennemgik det foreløbige program for klimafolkemødet. Der bliver aktiviteter som samarbejde med virksomheder, debatter, workshops, markedsplads, oplæg, speeddating med politikere og stand-up. Programmet ikke er lukket, så der er plads til nye/flere indslag. Tag endelig fat i medlemmer af arbejdsgruppen, f.eks. Karin Alsø eller Lene Munch-Petersen.

1. Pause og aftensmad
2. Status på Energi- og CO2-regnskabet v. **Anders Kofoed-Wiuff, Ea Energianalyse**

Gennemgang af CO2-regnskabet ved Anders Wiuff. Der henvises til bilag 1. Efterfølgende spørgsmål og drøftelse. Klimaforum ønskede, at det fremover bliver gjort meget tydeligt, hvilke udledninger og klimahandlinger, der hører til scope 1 og scope 2, og hvilke der hører til scope 3.

Det skal i kommunikationen gøres klart, at klimaplanen ikke opnås af sig selv, men at det kræver ekstremt hårdt arbejde, og at størstedelen af borgerne i kommunen løfter i fællesskab. I kommunikation omkring klima er det vigtigt at gøre klart, at fællesskaber har et stort ansvar.

Forslag om at tilpasse infrastrukturen til kombinationstransport – f.eks. ved at have opsamlingspladser ved stationer og ved motorveje.

Indgå i dialog med erhverv og butikker om at hjælpe forbrugere til mere klimavenligt forbrug.

Stort ønske om større politisk deltagelse i borgerdrevet arrangementer – der er stor forskel på politikere og kommunen.

Tydelige klimavenlige projekter i bybilledet, der skaber opmærksomhed og positive indtryk.

1. Opsamling v. Lene Munch-Petersen (A)

Lene Munch-Petersen takkede for et godt møde.